अमेरिका ने सोमवार को ईरानी शासन के रवैये में बदलाव लाने के मकसद से उस पर 'अब तक के सबसे कड़े' प्रतिबंध लगा दिए थे. इन प्रतिबंधों में ईरान का बैंकिंग एवं ऊर्जा क्षेत्र शामिल है. साथ ही इसमें ईरान से तेल खरीदने वाले देशों और यूरोप, एशिया समेत कहीं की भी कंपनियों के खिलाफ प्रतिबंधात्मक कार्रवाई का प्रावधान भी किया गया है. हालांकि विदेश मंत्री माइक पोम्पिओ ने कहा कि आठ देशों - भारत, चीन, इटली, तुर्की, यूनान, जापान, दक्षिण कोरिया और ताइवान को अस्थायी रूप से ईरानी तेल खरीदने की इजाजत है क्योंकि उन्होंने खाड़ी देश से तेल खरीदने में 'महत्वपूर्ण कटौती' की है.